Husum Grundejerforenings

Nye vedtægter

Marts 2015

**Vedtægter for**

**Husum Grundejerforening**

Stiftet 1905

Indhold:

§ 1 Navn & Hjemsted ........................ **3**

§ 2 Formål ................................. **3**

§ 3 Medlemskab ............................ **3**

§ 4 Udtræden .............................. **3**

§ 5 Vederlag ............................... **4**

§ 6 Generalforsamling ....................... **4**

§ 7 Ekstraordinær generalforsamling ........... **5**

§ 8 Afstemning ............................. **5**

§ 9 Referat ................................ **5**

§ 10 Restancer ............................. **5**

§ 11 Bestyrelses sammensætning & møder ...... **6**

§ 12 Nedlæggelse af bestyrelsen .............. **6**

§ 13 Regnskabsåret ......................... **7**

§ 14 Kontingent ............................ **7**

§ 15 Regnskab ............................. **7**

§ 16 Revision .............................. **7**

§ 17 Opløsning ............................. **8**

# § 1 Navn & Hjemsted

Foreningens navn er: HUSUM GRUNDEJERFORENING og den blev stiftet i 1905.

Foreningens hjemsted er Københavns Kommune.

Foreningens postadresse er, den til enhver tid, lovligt valgte formands private adresse.

# § 2 Formål

Foreningens formål er at varetage samtlige medlemmers fælles interesser såvel indadtil som udadtil i deres egenskab af grundejere eller sammenslutning af sådanne inden for foreningens geografiske område bl.a. ved at medvirke til en heldig og betryggende udvikling af bydelen Husums forhold, herunder navnlig støtte til foranstaltninger, der kan bidrage til dennes trivsel og forskønnelse.

Foreningen kan, når det tjener grundejernes fælles interesse, indtræde i større sammenslutninger af tilsvarende foreninger.

# § 3 Medlemsskab

Som medlem kan optages enhver parcel-/ejendomsejer, og enhver sammenslutning af sådanne i Husum.

(Medlemmer)

Er medlemmet en sammenslutning (forening), skal denne i Husum Grundejerforening være repræsenteret ved samtlige sine bestyrelsesmedlemmer, som hver især er stemmeberettiget, og for hver af disse, betale kontingent af samme størrelse som "enkeltmedlemmerne". Enhver sådan sammenslutning, skal efter sin generalforsamling, meddele nærværende forening, navne og adresser på sine bestyrelsesmedlemmer.

# § 4 Udtræden

Et medlem kan ikke, ved udtræden af foreningen, gøre krav på nogen del af foreningens formue.

For foreningens forpligtelser, hæfter medlemmer med lige store andele. Udmeldelse af foreningen skal ske skriftlig til formanden, senest den 15. december, og har dermed virkning fra den følgende 1. januar.

# § 5 Vederlag

Foreningens interesser varetages af generalforsamlingen, bestyrelsen og revisionen. Formand, sekretær og kasserer, modtager et årligt vederlag, hvis størrelse fastsættes af den ordinære generalforsamling.

De til foreningens daglige virksomhed, administration og repræsentation, nødvendige udgifter, afholdes uden bevilling.

# § 6 Generalforsamling

Generalforsamlingen er foreningens højeste myndighed. Ordinær generalforsamling afholdes hvert år i marts måned, og der indkaldes ved skriftlig meddelelse med 14 dages varsel.

Indkaldelsen skal indeholde følgende dagsorden:

1. Valg af dirigent.
2. Formanden aflægger beretning over foreningens virksomhed i det forløbne år.
3. Kassereren forelægger regnskabet for det afsluttede regnskabsår, med revisorernes bemærkninger, til godkendelse.
4. Indkomne forslag.
5. Fastsættelse af vederlag til formand, sekretær og kasserer.
6. Fastsættelse af kontingent.
7. Valg af bestyrelsesmedlemmer, suppleanter og revisorer.
8. Eventuelt.

Forslag, der skal behandles under punkt 4. skal være skriftligt udformet og indleveret til formanden, senest 15. februar.

Generalforsamlingen er beslutningsdygtig, uanset de fremmødtes antal.

# § 7 Ekstraordinær generalforsamling

Bestyrelsen kan indkalde til ekstraordinær generalforsamling, så ofte den finder det nødvendigt, ligesom den skal indkalde til en sådan, når mindst 1/3 af foreningens stemmeberettiget medlemmer fremsætter skriftlig begæring herom.

Begæring om afholdelse af ekstraordinær generalforsamling, skal indeholde meddelelse om, hvilke emner der ønskes behandlet.

Begæringen skal efterkommes af bestyrelsen inden 21 dage efter dens fremkomst til bestyrelsen, og generalforsamlingen skal derefter indkaldes med mindst 7 dages varsel.

# § 8 Afstemning

Alle spørgsmål, med undtagelse af vedtægtsændringer, afgøres ved simpelt stemmeflertal.

Afstemninger skal være skriftlige, såfremt dette forlanges af flertallet af de fremmødte.

Til vedtagelse af vedtægtsændringer, kræves, at 2/3 af de på generalforsamlingen fremmødte stemmer derfor. Sådanne vedtægtsændringsforslag, skal være udsendt skriftligt til medlemmerne, samtidig med indkaldelsen til generalforsamlingen.

## § 9 Referat

De på generalforsamlingen vedtagne beslutninger, føres til referat der underskrives af dirigent og referent. Referatet udsendes til alle medlemmer.

# § 10 Restancer

Adgang til generalforsamlingen har ethvert enkeltmedlem og sammenslutningernes bestyrelser, der ikke er i kontingent- eller anden pengerestance til foreningen.

# § 11 Bestyrelses sammensætning & møder

Bestyrelsen består af en formand, en kasserer og 3 bestyrelsesmedlemmer. Til supplering af bestyrelsen, vælges 2 bestyrelsessuppleanter. Endvidere vælges 2 revisorer og 2 revisorsuppleanter.

Valgene gælder for 2 år, genvalg kan dog finde sted.

Ingen kan vælges til nogen af de anførte hverv, medmindre de er til stede ved generalforsamlingen, eller forinden, skriftligt har erklæret sig indforstået hermed.

Formanden og 2 bestyrelsesmedlemmer vælges de ulige år.

Kassereren og 1 bestyrelsesmedlem vælges de lige år.

Formanden og kassereren vælges ved direkte valg på generalforsamlingen. Bestyrelsen vælger herefter, af sin midte, en næstformand og en sekretær.

Formanden har den daglige ledelse af foreningens anliggender; i hans fravær, overtager næstformanden ledelsen.

Sekretæren fører foreningens forhandlingsprotokol, i form af mødereferater over samtlige bestyrelsesmøder og generalforsamlinger. Bestyrelsesmøde afholdes så ofte, formanden finder det nødvendigt, eller på begæring af mindst 2 bestyrelsesmedlemmer.

Bestyrelsen er beslutningsdygtig, når formanden, eller næstformanden og 2 bestyrelsesmedlemmer er til stede.

Udebliver et bestyrelsesmedlem fra 3 på hinanden følgende bestyrelsesmøder, uden lovligt forfald, udtræder denne af bestyrelsen, og suppleanten indkaldes.

I tilfælde af stemmelighed inden for bestyrelsen, er formandens, og i hans fravær, næstformandens stemme afgørende.

# § 12 Nedlæggelse af bestyrelsen

Nedlægger den samlede bestyrelse sine mandater, fortsætter den som forretningsudvalg, indtil nye valg har fundet sted.

Indkaldelse til ekstraordinær generalforsamling, med henblik på sådant valg, skal da ske med sædvanligt indkaldelsesvarsel, inden 14 dage.

# § 13 Regnskabsåret

Foreningens regnskabsår går fra den 1. januar til den 31. december.

# § 14 Kontingent

Hvert medlem betaler et årligt kontingent pr. stemmeberettiget. Kontingentets størrelse fastsættes på den ordinære generalforsamling.

Kontingentet indbetales på foreningens bankkonto, senest den 1. maj.

# § 15 Regnskab

Kassereren fører foreningens regnskab, og drager omsorg for, at foreningens formue er indsat i et pengeinstitut.

Til at hæve af foreningens midler, kræves der underskrift af enten kasserer, formand eller næstformand. Kassereren er pligtig til at forelægge regnskabet for bestyrelsen, så ofte denne måtte forlange dette.

# § 16 Revision

Revisorerne skal senest den 15. februar revidere regnskabet for det forløbne år.

Det reviderede regnskab udsendes til medlemmerne, sammen med indkaldelsen til den ordinære generalforsamling.

Revisorerne er berettiget til, såvel hos bestyrelsen, som hos kassereren, at forlange alle oplysninger, som er fornødne til bedømmelse af regnskabet.

Revisorerne er berettiget til, når som helst, at foretage uanmeldt kasseeftersyn hos kassereren. En påtegning

over hvert kasseeftersyn skal indføres i forhandlingsprotokollen.

# § 17 Opløsning

Foreningen kan kun opløses, efter at beslutning herom har været truffet på en generalforsamling, og herefter er vedtaget på en ekstraordinær generalforsamling. I tilfælde af foreningens opløsning, skal en generalforsamling bestemme, hvorledes afviklingen af foreningens midler skal foregå. Når afviklingen har fundet sted, indkaldes til en afsluttende generalforsamling, som tager endelig stilling til, den endelige anvendelse af foreningens resterende midler.

Vedtaget på foreningens ordinære generalforsamling

Den 18. marts 2015.

*Foreningens tidligere vedtægter af 13. marts 1986, 20. februar 1973 og 24. april 1935 er hermed bortfaldet.*